钦定古今图书集成/明伦汇编/皇极典/第171卷 > 宋
## 钦定古今图书集成/明伦汇编/皇极典/第171卷 > 宋

### 武帝受晋禅仍晋封号曰宋

按《宋书武帝本纪》，晋义熙十二年十月，天子诏高祖
进位相国，总百揆，封十郡为宋公。永初元年夏六月
丁卯，设坛于南郊，即皇帝位，柴燔，告天策曰：“晋帝以
卜世告终，历数有归，钦若景运，以命于裕。敬简元辰，
升坛受禅。告类上帝，用酬万国之情。克隆天保，永祚
于有宋，惟明灵是飨。”

按《玉堂鉴纲》：“武帝仕晋，为太尉，封宋王，受恭帝禅，国
号宋。”